Melodien er komponert av Max Kunz i 1835, og den opprinnelige teksten på tre strofer stammer fra Michael Öchsner og ble skrevet i 1860. Begge var medlemmer av borgersangforeningen i München, som fremførte sangen første gang 15. desember 1860. Da sangen hurtig ble meget populær i befolkningen, kom etterhvert en rekke forskjellige versjoner i omløp. Den tredje strofen, den såkalte kongestrofen, ble strøket fra skolebøkene i 1918 etter at Bayern ble republikk.